FINNOMENA Market Alert: Hang Seng ร่วงกว่า 3% รับ Fed ขึ้นดอกเบี้ย - FINNOMENA
ดัชนี Hang Seng ปรับลดลงกว่า 3.71% ตามการปรับลดลงของหุ้นเทคโนโลยีสหรัฐฯ ในคืนที่ผ่านมา (5 พ.ค.) โดยนักลงทุนต่างประเทศมีความกังวัลเกี่ยวกับนโยบายการเงินที่ตึงตัวของ Fed หลังการประชุมในวันพุธที่ผ่านมา (4 พ.ค.) ซึ่งคาดว่าจะไม่สามารถควบคุมเงินเฟ้อได้
6 พ.ค. 2565

ดัชนี Hang Seng ปรับลดลงกว่า 3.71% ตามการปรับลดลงของหุ้นเทคโนโลยีสหรัฐฯ ในคืนที่ผ่านมา (5 พ.ค.) โดยนักลงทุนต่างประเทศมีความกังวัลเกี่ยวกับนโยบายการเงินที่ตึงตัวของ Fed หลังการประชุมในวันพุธที่ผ่านมา (4 พ.ค.) ซึ่งคาดว่าจะไม่สามารถควบคุมเงินเฟ้อได้
ประกอบกับผลการประชุม OPEC+ ที่ตัดสินใจคงปริมาณการผลิตในเดือน พ.ค. โดย OPEC+ อ้างว่าการ ล็อคดาวน์ในจีนจะทำให้อุปสงค์ของน้ำมันลดลง หลังจากการประชุมราคาน้ำมันดิบ Brent และ WTI ปรับตัวขึ้น ส่งผลกระทบไปยังความคาดหวังของระดับเงินเฟ้อให้สูงขึ้นต่อไป
นอกจากยังมีประเด็นภายในประเทศ ที่ประธานาธิบดี สี จิ้นผิง มีการกล่าวสุนทรพจน์ว่าจะต่อสู้กับความพยายามที่จะบิดเบือน ตั้งคำถาม สงสัย กับนโยบาย COVID Zero และความล้มเหลวในการโน้มน้าวความเชื่อมั่นของนักลงทุนว่าทางการจีนจะลดการจัดระเบียบของหุ้นกลุ่มเทคโนโลยีลง
FINNOMENA Investment Team มองว่าเราอาจจะเห็นการผ่อนคลายมาตรการควบคุมการแพร่ระบาดของ COVID-19 ในจีน และต้องติดตามมาตรการการสนับสนุนเศรษฐกิจเพิ่มเติม รวมถึงการลดระดับการควบคุมบริษัทเทคโนโลยีของจีน เพื่อเพิ่มความเชื่อมั่นให้ตลาดหุ้นจีนอีกครั้ง FINNOMENA Investment Team จึงแนะนำ “ชะลอการลงทุน”
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: